На јадранској обали, посебно у Дубровачкој републици, развио се током 16. и 17. века посебан мањи тип галије, назван галијица (), или полу-галија (). Ова галија била је дуга и уска, складних линија, обично са 30-40 весала (на сваком по 1 веслач). Имала је и 1 јарбол с латинским једром и била наоружана са 6 топова - педријера (лаких гвоздених топова предвиђених за пуњење отпозади, што је омогућавало изузетно брзу паљбу на малим растојањима). Ови јефтини и брзи ратни бродови уживали су велику популарност у Османском царству, нарочито међу берберским гусарима у османској служби. Галијице под командом турских гусара Торгута и Улуџ Алија добро су се показале у биткама код Превезе (1538) и Лепанта (1571).